open-index/open-wikipedia-markdown huggingface dataset:
Van Zandti maakond

**Van Zandti maakond** (*Van Zandt County*) on maakond USA-s Texase osariigis.
Maakonna halduskeskus on Canton.

Maakonna pindala on 2225 km², millest 26 km² moodustab veepindala.

Elanike arv oli 2010. aasta rahvaloenduse järgi 52 579. 2000. aastal oli elanikke 48 140.

## Naabermaakonnad
* Rainsi maakond (põhjas)
* Woodi maakond (kirdes)
* Smithi maakond (idas)
* Hendersoni maakond (lõunas)
* Kaufmani maakond (läänes)
* Hunti maakond (loodes)

## Ajalugu
Van Zandti maakond moodustati 1848. aastal Hendersoni maakonna osast. Maakond on saanud nime Texase vabariigi poliitiku Isaac Van Zandti järgi.

## Viited

## Välislingid

* Van Zandti maakonna koduleht (*inglise keeles*)
Webbi maakond

**Webbi maakond** (*Webb County*) on maakond USA-s Texase osariigis.
Maakonna halduskeskus ja suurim linn on Laredo.

Maakonna pindala on 8744 km², millest 49 km² moodustab veepindala.

Elanike arv oli 2010. aasta rahvaloenduse järgi 250 304. Aastal 2000 oli elanikke 193 239.

Webbi maakond on Lõuna-Texase suurim ja üks Texase suuremaid maakondi.

## Naabermaakonnad
* Dimmiti maakond (põhjas)
* La Salle'i maakond (põhjas)
* Duvali maakond (idas)
* Jim Hoggi maakond (kagus)
* Zapata maakond (lõunas)
* Mavericki maakond (loodes)
* Guerrero vald (läänes)
* Hidalgo (läänes)
* Anáhuac (läänes)
* Nuevo Laredo vald (edelas)
* Nueva Ciudad Guerrero (edelas)

## Ajalugu
Webbi maakond moodustati 1848. aastal Nuecesi maakonna osast. Maakond on nime saanud James Webbi järgi.

## Viited

## Välislingid

* Webbi maakonna koduleht (*inglise keeles*)
Tammsaare väljamägi

**Tammsaare väljamägi** on koht Järva vallas Vetepere külas, kus asusid Tammsaare-Põhja talu ja Tammsaare-Lõuna talu ning paikneb Tammsaare tamm. Selle järgi on endale pseudonüümi võtnud eesti kirjanik A. H. Tammsaare.
Rahvusvaheline Muuseumide Nõukogu

**Rahvusvaheline Muuseumide Nõukogu** (inglise *International Council of Museums* ehk **ICOM**) on 1946. aastal Pariisis koostöös UNESCO-ga asutatud valitsusväline rahvusvaheline organisatsioon, kuhu kuulub üle 30 000 liikme 137 riigist ja piirkonnast. 2013. aasta seisuga kuulus ICOMi 117 rahvuskomiteed, sealhulgas ICOM Eesti Rahvuskomitee.

## Viited

## Välislingid
*ICOMi ametlik koduleht
Comitatenses

***Comitatenses*** (ladina keeles 'saatjad', ainsuses *comitatensis*) moodustasid hilisantiigis Vana-Rooma armee mobiilse väliarmee.

## Isikkoosseis
*Comitatenses*'e üksusi juhtis ''comes'''e tiitliga ohvitser. Jalaväeüksused koosnesid leegionitest ning kandsid lisanimetust *palatina*, millega kaasnesid eelised töötasu saamisel. Ratsaväeüksuste nimetus oli *vexillationes*. Jalaväeüksuste suuruseks oli hinnanguliselt 1000–1200 meest ning ratsaväeüksuses võis olla kuni 600 meest. Nendel üksustel puudusid alalised garnisonid. Kui üksused ei osalenud sõjakäigus, siis paiknesid need provintsides, mitte piiride ääres. Üksused paigutati ka linnade lähedale ning nad pidid ööbima tsiviilelanike majapidamistes.

## Viited
Roomik

**Roomik** on  lülidest koosnev ringselt kokku ühendatud lameda kujuga lint või rihm sõiduki (või muu liikuva/liigutatava seadme) maapinnal liigutamiseks, erisurve vähendamiseks ning haakuvuse parandamiseks. 

Roomikutega veermikuga sõidukit nimetatakse roomiksõidukiks, osaliselt roomikutega varustatuna aga poolroomiksõidukiks. 

## Kirjeldus
Roomikud annavad sõidukile hea maastikuläbivuse ja tavaliselt ka hea manööverdamisvõime, kuid vähendavad liikumiskiirust ja suurendavad energia kulu.

Roomikud võivad olla metallist või kummimaterjalist, samuti kombineeritud lahendusega. Metallroomikute lülidel võivad olla teepinna ja roomiku enda kulumise vähendamiseks plastiku- või kummisulamist spetsiaalsed kinnitatavad roomikupadjad või -liistud

Metallroomikud jagunevad vastavalt lülide ehitusele ja ühenduspõhimõttele erinevateks liikideks. 

Põhiliigid on:
* Liigendroomikud
* Klamberroomikud

Esimesed seeriatootmiseks kõlbulikud roomikud valmistati 20. sajandi esimesel kümnendil Inglismaal.

## Viited

* IED Explodes under Tank Track!
Nuecese maakond

**Nuecesi maakond** (*Nueces County*) on maakond USA-s Texase osariigis.
Maakonna halduskeskus on Corpus Christi, mis on ka Nuecese maakonna suurima elanike arvuga linn; 2021. aasta seisuga elas seal 317 773 inimest.

Maakonna pindala on 3020 km², millest 857 km² moodustab sisevete pindala.

Elanike arv oli 2020. aasta rahvaloenduse järgi 353 178, mis tegi sellest Texase osariigi rahvaarvult 16. maakonna.

## Naabermaakonnad
* San Patricio maakond (põhjas)
* Klebergi maakond (lõunas)
* Jim Wellsi maakond (läänes)

## Ajalugu
Nuecesi maakond moodustati 1846. aastal San Patricio maakonna osast. Maakond on saanud nime Nuecesi jõe järgi, mis on enne Nuecese lahte suubumist maakonna loodepiiriks San Patricio maakonnaga ning suubub Nuecese lahte Corpus Christi sadamast põhja pool.

## Viited

## Välislingid

* Nuecesi maakonna koduleht (*inglise keeles*)
Klassiruum

**Klassiruum** on koolimajas paiknev ruum, osa füüsilisest õpikeskkonnast, kus toimub suurem osa õppetööst.

Enne 21. sajandit valitsenud õpetajakeskne mudel, kus klassi ees oli õpetaja laud ja tahvel ning õpilased istusid ühe- või kahekaupa laudade taga, on tänapäeval kohati muutumas. Rõhutakse enam võimalusele tagada vahetu suhtlus õpetaja ja õpilaste vahel ning teha erinevaid rühma- ja paaristöid ning uurimuslikku õpet.
Academia Sinica

**Academia Sinica** (ladina keelest "Hiina Akadeemia"; hiina keeles 中央研究院; *[[pinyin]]*’is *Zhōngyāng Yánjiūyuàn*) on Hiina Vabariigi (Taiwan) rahvuslik teadusakadeemia.

Akadeemia asutas 1928. aastal Hiina mandriosas Guomindangi valitsus. Pärast Hiina kodusõda taasasutati akadeemia 1949. aastal Taiwani saarel Taipeis.

## Struktuur
Akadeemia jaguneb organisatsiooniliselt kolmeks divisjoniks:
*Matemaatika ja füüsikateadused
**8 teadusinstituuti ja 3 teaduskeskust
*Bioteadused
**5 teadusinstituuti ja 3 teaduskeskust
*Humanitaar- ja sotsiaalteadused
**11 teadusinstituuti ja 1 teaduskeskus

## Liikmeskond
Akadeemial on 2013. aasta seisuga 261 liiget, sealhulgas 101 siseliiget (s.t taivani liiget) ja 160 välisliiget. 

Ka akadeemia liikmeskond jaguneb kolme osakonna vahel: 
*Matemaatika ja füüsikateadused
*Bioteadused
*Humanitaar- ja sotsiaalteadused

### Akadeemia liikmed – Nobeli auhinna laureaadid
*Steven Chu, USA füüsik
*Charles K. Kao, Hongkongi, USA ja Briti elektriinsener ja füüsik
*T. D. Lee, hiina päritolu USA füüsik
*Yuan-Tseh Lee, Taiwani keemik
*Roger Yonchien Tsien, hiina päritolu USA biokeemik
*Samuel C. C. Ting, hiina päritolu USA füüsik
*Daniel Chee Tsui, hiina päritolu USA füüsik
*Chen Ning Yang, hiina päritolu USA füüsik

## Välislingid
*Academia Sinica Akadeemia Sinica koduleht ( inglise keeles)
*Academicians by Residence Liikmete (sh välisliikmete) nimekiri Akadeemia Sinica kodulehel ( inglise keeles)
*Awards and Honors Liikmete autasud ja muu tunnustus Akadeemia Sinica kodulehel ( inglise keeles)
Castro maakond

**Castro maakond** (*Castro County*) on maakond USA-s Texase osariigis.
Maakonna halduskeskus on Dimmitt.

Maakonna pindala on 2328 km², millest 3 km² moodustab veepindala.

Elanike arv oli 2010. aasta rahvaloenduse järgi 8062. 2000. aastal oli elanikke 8285.

## Naabermaakonnad
* Deaf Smithi maakond (põhjas)
* Randalli maakond (kirdes)
* Swisheri maakond (idas)
* Hale'i maakond (kagus)
* Lambi maakond (lõunas)
* Parmeri maakond (läänes)

## Ajalugu
Castro maakond moodustati 1876. aastal Bexari maakonna osast. Maakond on saanud nime kindrali ja Texase koloonia asutaja Henri Castro järgi.

## Viited

## Välislingid

* Castro maakonna koduleht (*inglise keeles*)
Santa Rosa de la Eminencia

**Santa Rosa de la Eminencia** on Hispaania krooni poolt 17. sajandil Isla Margaritale La Asunción'i rajatud koloniaalkindlus Venezuelas. Korralduse kindlus rajada andis kuberner Juan Muñoz de Gadea 24. märtsil 1677, pärast linna vastu toimunud Prantsuse piraatide rünnakut. Kindlus valmis umbes 1683. aastal. Kindlus asub linna kohal kõrguva künka tipus. Ehitis koosneb kolmest fordist, igaühel kaks bastioni, kaks poolbastioni ja kolm ringmüüri.

Novembrist 1815 kuni jaanuarini 1816 oli kindlus vanglaks Venezuela Iseseisvussõja kangelasele, Luisa Cáceres de Arismendi'le. Teda vangistanud Hispaania väed lootsid mõjutada tema abikaasat Juan Bautista Arismendit, kes oli saarel Venezuela iseseisvuslaste juht. Pärast Simón Bolívari saabumist saarele 1816. aasta mais, lammutasid lahkuvad hispaanlased kindlus osaliselt. Aastaks 1899 oli sõjavägi kindluse peakorterina (hiljem kasarmuna) kasutusele võtnud. Kindlus kuulutati 1965. aastal rahvuslikuks monumendiks.

## Kirjeldus

Kindlus asub La Asunción'i kohal kõrguval künkal reservuaari kõrval. Kompleks koosneb kolmest fordist, igaühel kaks bastioni, kaks poolbastioni ja kolm ringmüüri. Lisaks on kindluses kasarmud, kabel ja tsistern.

## Ajalugu

Nueva Esparta osariigis Isla Margarita idaosas asuv La Asunción asutati 1562. aastal Pedro González Cervantes de Albornoz'i poolt.
Santa Rosa de la Eminencia kindlus rajati 17. sajandil, ehitus algas 24. märtsil 1677 ja lõppes 1683. aasta paiku. Käsu kindlus ehitada andis kuberner Juan Muñoz de Gadea pärast Prantsuse piraatide rünnakut La Asunción'ile 1677. aasta alguses. Venezuela iseseisvussõja ajal oli tegemist tähtsa kindlusega.

Novembrist 1815 kuni jaanuarini 1816 hoiti kindluses vangis Venezuela iseseisvussõja kanglast, Luisa Cáceres de Arismendit. Teda vangistanud Hispaania väed lootsid mõjutada tema abikaasat Juan Bautista Arismendit, kes oli saarel Venezuela iseseisvuslaste juht. Iseseisvuslased üritasid kindlust ebaõnnestunult vallutada 1815. aasta detsembris ja järgmise aasta jaanuaris sünnitas Arismendi vanglas lapse. Vanglas valitsenud kohutavate tingimuste tõttu suri laps sünnitusel. Pärast Simón Bolívari saabumist saarele 1816. aasta mais, lammutasid hispaanlased kindluse osaliselt ja jätsid siis maha. Aastatel 1818–1821 kindlust parandati ja seda kasutati sõjas iseseisvuslaste suurtükiväe poolt.

Aastal 1830 oli kindlus kasutusel püssirohu ja laskemoona laona ning paar aastat hiljem võeti kasutusele kasarmu ja relvalaona. Aastaks 1899 oli armee selle peakorterina kasutusele võtnud ja pärast president Cipriano Castro käsul tehtud remonti 1901. aastal, kasarmuna. Pärast president Juan Vicente Gómeze haigestumist ja surma 1935. aastal jättis armee kindluse maha. Kohalike initsiatiivil muudeti kindlus 1955. aastal sõjamuuseumiks. President Raúl Leoni kuulutas selle 1965. aastal rahvuslikuks monumendiks.

## Viited

## Välislingid
Hiina Sotsiaalteaduste Akadeemia

**Hiina Sotsiaalteaduste Akadeemia** (hiina keeles 中國社會科學院; *[[pinyin]]*’is *Zhōngguó Shèhuì Kēxuéyuàn*) on Hiina Rahvavabariigi humanitaar- ja sotsiaalteadusi edendav teaduste akadeemia.

Akadeemia asutati 1977. aastal Pekingis.

## Struktuur
Akadeemia jaguneb organisatsiooniliselt viieks divisjoniks:
*Filosoofia, kirjandusteadus ja ajalooteadus
*Majandusteadus
*Õigusteadus, sotsiaalteadused ja poliitikateadused
*Rahvusvahelised uuringud
*Marksismiuuringud

Akadeemia koosseisu kuulub 34 teadusinstituuti, 90 uurimiskeskust ja marksismi akadeemia.

## Liikmeskond
Akadeemial on 53 liiget ja 133 auliiget. 

## Välislingid
*Chinese Academy of Social Sciences Hiina Sotsiaalteaduste Akadeemia koduleht  ( inglise keeles)
*CASS Members Liikmete ja auliikmete nimistu Hiina Sotsiaalteaduste Akadeemia kodulehel  ( inglise keeles)
Ilmar Mändmets

**Ilmar Mändmets** (30. aprill 1944 Mõisaküla – 6. detsember 2015) oli eesti agronoom ja riigitegelane.

## Elulugu
Mändmets sündis veduridepoo töötajate perre. Ta õppis aastatel 1951–1962 Mõisaküla Keskkoolis ja 1962–1970 Eesti Põllumajanduse Akadeemias (EPA). Aastatel 1964–1967 teenis Leningradi sõjaväeringkonnas jalaväes, omandas nooremseersandi auastme. 1967. aastal oli ta Mõisaküla metskonna traktorist, sügisest jätkas õpinguid EPAs, agronoomi diplomi sai 1970. aastal. Aastatel 1988–1992 õppis ta Tartu Ülikooli majandusteaduskonnas ja lõpetas välismajanduse ökonomistina.

1966–1990 kuulus Mändmets Nõukogude Liidu Kommunistlikku Parteisse. Ta töötas aastatel 1970–1972 Olustvere sovhoostehnikumis peaagronoomina; 1972–1974 oli ta samas parteialgorganisatsiooni sekretär. Aastatel 1974–1976 oli ta Eesti Põllumajanduse Akadeemias aianduse ja entomoloogia kateedri õppejõud. Aastatel 1976–1977 oli ta Viljandi näidissovhoosi Puiatu osakonna juhataja, 1977–1981 "Lembitu" kolhoosi juhatuse esimees. Aastatel 1981–1990 oli ta Viljandi näidissovhoosi direktor, 1990–1992 Heimtali kolhoosi juhatuse esimees. 

1992. aasta Riigikogu valimistel sai ta (valimisliidu "Kindel Kodu" ridades) 2747 häält ning osutus parlamenti valituks. 1995. aasta Riigikogu valimistel sai ta (valimisliidu "Koonderakond ja Maarahva Ühendus" ridades) 2506 häält ning osutus valituks. 

Aastatel 1993–1995 oli ta Eesti Vabariigi delegatsiooni asendusliige Euroopa Nõukogus, Euroopa Nõukogu Majanduse ja Arengu Komitees ning Euroopa Nõukogu Põllumajanduse ja Maaelu Arengu Komitee liige. Aastatel 1995–1997 oli ta Tiit Vähi teises ja kolmandas valitsuses põllumajandusminister. 

1998. aastast oli Mändmets Rahvaerakonna juhatuses, 1999. aasta Riigikogu valimistel sai ta (Mõõdukate ja Rahvaerakonna ühisnimekirjas) 421 häält ega osutunud valituks. 2000. aastatel oli Mändmets Eesti esindaja ÜRO Toidu- ja Põllumajandusorganisatsiooni juures. 

Rahvasaadikuna tegutses Mändmets Olustvere, Saarepeedi ja Pärsti külanõukogus ja Viljandi rahvasaadikute nõukogus. Ta kuulus Eesti Seemneliitu, oli Viljandi Põllumeeste Seltsi aseesimees, kuulus Eesti Jahimeeste Seltsi ja oli jahtkapten Pärnu Jahtklubis. Teda meenutatakse kui üht Heimtali muuseumi rajajatest. Tema viimaseks suuremaks avalikuks tööks oli põllumajandusvaldkonna juhtide ajaloofilmi koostamine. 

## Viited
2013. aasta ujumise maailmameistrivõistlused

**2013. aasta [[ujumise maailmameistrivõistlused]]** olid 15. maailmameistrivõistlused ujumises. Võistlused peeti Hispaanias Barcelonas 20. juulist kuni 4. augustini 2013.

Algselt sai maailmameistrivõistluste korraldusõiguse 2009. aasta juulis Dubai, kuid 2010. aasta märtsis loobus Dubai korraldusõigusest. 20. septembril 2010 valiti uueks korraldajaks Barcelona. Barcelonale oli see teine kord võistlusi korraldada, varem olid ujumise maailmameistrivõistlused Barcelonas toimunud 2003. aastal.

Võisteldi viiel spordialal: avaveeujumine, kujundujumine, ujumine, veepall ja vettehüpped.

## Võistluspaigad
Võistlused toimusid järgmistes rajatistes:
*Palau Sant Jordi : ujumine, kujundujumine ja veepalli finaalid
*Piscina Municipal de Montjuïc : vettehüpped
*Port Vell : avaveeujumine ja *high diving*
*Piscinas Bernat Picornell : veepall

## Ajakava

## Tulemused

### Avaveeujumine
#### Mehed

#### Naised

### Võistkonnavõistlus

### Kujundujumine

Varus

### Ujumine
#### Mehed

#### Naised

### Vettehüpped

#### Mehed

#### Naised

### Veepall
#### Mehed

#### Naised

## Medalitabel

 Korraldaja

## Osalenud riigid
2013. aasta ujumiste maailmameistrivõistlustel osales 181 riiki 2293 sportlasega. Enim sportlasi saatis Ameerika Ühendriigid – 115. Eesti sportlastest osalesid Pjotr Degtjarjov, Martin Liivamägi ja Maria Romanjuk.

* (4)
* (2)
* (1)
* (115)
* (3)
* (4)
* (3)
* (2)
* (10)
* (5)
* (5)
* (6)
* (83)
* (7)
* (4)
* (47)
* (3)
* (2)
* (3)
* (11)
* (3)
* (2)
* (3)
* (5)
* (2)
* (3)
* (53)
* (4)
* (7)
* (3)
* (3)
* (15)
* (1)
* (18)
* (3)
* (6)
* (9)
* (3)
* (25)
* (3)
* (4) 
* (3)
* (4)
* (3)

* (4)
* (1)
* (3)
* (3)
* (4)
* (3)
* (5)
* (3)
* (3)
* (105)
* (5)
* (69)
* (39)
* (3)
* (4)
* (17)
* (21)
* (4)
* (5)
* (15)
* (2)
* (2)
* (4)
* (10)
* (103)
* (51)
* (3)
* (2)
* (3)
* (3)
* (85)
* (47)
* (6)
* (3)
* (3)
* (2)
* (2)
* (4)
* (50)
* (16)
* (4)
* (4)
* (3)
* (3)
* (11)

* (1)
* (2)
* (3)
* (2)
* (5)
* (58)
* (29)
* (4)
* (21)
* (4)
* (3)
* (15)
* (3)
* (3)
* (2)
* (4)
* (3)
* (3)
* (47)
* (3)
* (3)
* (1)
* (4)
* (13)
* (2)
* (3)
* (4)
* (3)
* (3)
* (6)
* (8)
* (3)
* (4)
* (4)
* (3)
* (4)
* (4)
* (20)
* (9)
* (50)
* (4)
* (15)
* (4)
* (16)
* (19)
* (4)

* (5)
* (3)
* (61)
* (3)
* (3)
* (3)
* (24)
* (3)
* (2)
* (20)
* (9)
* (14)
* (1)
* (13)
* (4)
* (5)
* (4)
* (72)
* (4)
* (16)
* (3)
* (4)
* (3)
* (2)
* (15)
* (3)
* (3)
* (3)
* (3)
* (21)
* (4)
* (7)
* (21)
* (4)
* (3)
* (38)
* (47)
* (4)
* (2)
* (21)
* (52)
* (22)
* (82)
* (23)
* (3)

## Maailmarekordid
Maailmameistrivõistlustel püstitati 6 maailmarekordit.

## Viited

## Välislingid
*Ametlik koduleht
Lunin

**Lunin** (vene keeles Лунин; naissoost vorm **Lunina**) on vene perekonnanimi.

## Nime kandjaid
*Anton Lunin (sündinud 1993), vene jalgpallur
*Hanno Lunin, saksa režissöör, kirjanik, tõlkija ja dramaturg
* Mihhail Lunin (1787–1845), vene publitsist ja dekabrist
*Nikolai Lunin (1853–1937), Tartu Ülikooli kasvandik ja arstiteadlane
*Nikolai Lunin (1907–1970), Nõukogude admiral ja Nõukogude Liidu kangelane
* Stanislav Lunin (sündinud 1993), Kasahstani jalgpallur
* Vincent Lunin (sündinud 1925), Šveitsi psühholoog
Kaelkirjaku kael

"**Kaelkirjaku kael**" on Judith Schalansky romaan. Saksakeelne teos ilmus 2011. aastal. Eesti keeles ilmus raamat 2012. aastal Eve Sooneste tõlkes kirjastuses Tänapäev. 

Raamat räägib Saksa väikelinna pensionieas bioloogiaõpetajannast, kes peab kohanema uue aja ja oludega ning tulema toime ihaga noorte elujõuliste tüdrukukehade vastu.
Lubbocki maakond

**Lubbocki maakond** (*Lubbock County*) on maakond USA-s Texase osariigis.
Maakonna halduskeskus on Lubbock.

Maakonna pindala on 2334 km², millest 3 km² moodustab veepindala.

Elanike arv oli 2010. aasta rahvaloenduse järgi 278 831. Aastal 2000 oli seal 242 628 elanikku.

## Naabermaakonnad
* Hale'i maakond (põhjas)
* Crosby maakond (idas)
* Lynni maakond (lõunas)
* Hockley maakond (läänes)

## Ajalugu
Lubbocki maakond moodustati 1851. aastal Bexari maakonna osast. Maakond on nime saanud kolonel Thomas Saltus Lubbocki järgi.

## Viited

## Välislingid

* Lubbocki maakonna koduleht (*inglise keeles*)
Collini maakond

**Collini maakond** (*Collin County*) on maakond USA-s Texase osariigis.
Maakonna halduskeskus on McKinney.

Maakonna pindala on 2295 km², millest 98 km² moodustab veepindala.

Elanike arv oli 2010. aasta rahvaloenduse järgi 782 341. Aastal 2000 oli seal 491 675 elanikku.

## Naabermaakonnad
* Graysoni maakond (põhjas)
* Fannini maakond (kirdes)
* Hunti maakond (idas)
* Rockwalli maakond (kagus)
* Dallase maakond (lõunas)
* Dentoni maakond (läänes)

## Ajalugu
Collini maakond moodustati 1846. aastal Fannini maakonna osast. Maakond on nime saanud Collin McKinney järgi.

## Viited

## Välislingid

* Collini maakonna koduleht (*inglise keeles*)
Dentoni maakond

**Dentoni maakond** (*Denton County*) on maakond USA-s Texase osariigis.
Maakonna halduskeskus ja suurim linn on Denton.

Maakonna pindala on 2470 km², millest 190 km² moodustab veepindala.

Elanike arv oli 2020. aasta rahvaloenduse järgi 906 422. 2010. aastal oli elanikke 662 614 ja 2000. aastal 432 976.

## Naabermaakonnad
* Cooke'i maakond (põhjas)
* Graysoni maakond (kirdes)
* Collini maakond (idas)
* Dallase maakond (kagus)
* Tarranti maakond (lõunas)
* Wise'i maakond (läänes)

## Ajalugu
Dentoni maakond moodustati 11. aprillil 1846 Fannini maakonna osast. Maakond on saanud nime John B. Dentoni järgi.

## Viited

## Välislingid

* Dentoni maakonna koduleht (*inglise keeles*)
Ellise maakond (Texas)

**Ellise maakond** (*Ellise County*) on maakond USA-s Texase osariigis.
Maakonna halduskeskus on Waxahachie.

Maakonna pindala on 2466 km², millest 31 km² moodustab veepindala.

Elanike arv oli 2010. aasta rahvaloenduse järgi 149 610. 2000. aastal oli elanikke 111 360.

## Naabermaakonnad
* Dallase maakond (põhjas)
* Kaufmani maakond (kirdes)
* Hendersoni maakond (idas)
* Navarro maakond (kagus)
* Hilli maakond (edelas)
* Johnsoni maakond (läänes)
* Tarranti maakond (loodes)

## Ajalugu
Ellise maakond moodustati 1849. aastal Navarro maakonna osast. Maakond on saanud nime poliitiku Richard Ellise järgi.

Waxahachie ümbrusse plaaniti 1990. aastatel rajada ülijuhtiv superpõrguti, kuid see ei saanud teoks.

## Viited

## Välislingid

* Ellise maakonna koduleht (*inglise keeles*)
Ellise maakond

**Ellise maakond** on maakond mitmes Ameerika Ühendriikide osariigis:

* **[[Ellise maakond (Kansas)|Ellise maakond]]** Kansases
* **[[Ellise maakond (Oklahoma)|Ellise maakond]]** Oklahomas
* **[[Ellise maakond (Texas)|Ellise maakond]]** Texases
Lasse Tur

**Lasse Tur** (sündinud 9. juunil 1954 Oslos) on norra fotograaf.

Ta alustas oma karjääri 1972. aastal ja hakkas aerofotodega tegelema 1988. Fototöötlust arendades ja negatiivfilme digiteerides suurendas ta järjest oma firma klientuuri ja nii tõusis tema 2000. aastal loodud firma Mapaid AS Norra turuliidriks. Aerofotode vastu on huvi tuntud maavaidluste korral, maanteede ja ehitiste projekteerimisel, pilte on tellinud kohalikud omavalitsused ning ajaloo- ja fotohuvilised.

Lasse Tur on andnud välja 14 aerofotoraamatust koosneva Norra-teemalise sarja "Sett fra oven" (inglise keeles "Seen from above"). Raamatud on valminud koostöös Norra ajakirjaniku Odd Helge Brugrandi ja piloodi Oddmar Stenhaugiga.

Lasse Tur on viimastel aastatel oma ettevõtte Mapaid tegevust laiendanud ka teistesse riikidesse, sh Läti, Rootsi, Taani, Islandile ja Hispaaniasse. Lasse Tur registreeris Eestis ettevõtte Mapaid OÜ 2009. aastal. Esimese fotolennu tegi Lasse Tallinna kohal 2010. aasta juulis. Eesti pealinnast tehti umbes 14 000 aerofotot. Parimad aerofotod Tallinnast on koondatud Eesti-teemalise sarja esimesse raamatusse "Tallinn linnulennult", mis ilmus 2013. aasta mais. 2014. aastal ilmusid ka "Tallinn: vanalinn linnulennult" eesti- ja ingliskeelsed väljaanded.

## Raamatud
** *Oslo sett fra oven* (2010) 
** *Asker og Bærum sett fra oven* (2011) 
** *Drammen sett fra oven* (2011) 
** *Lærdal sett ovanfrå* (2011) 
** *Årdal sett ovanfrå* (2011) 
** *Nesodden sett fra oven* (2011) 
** *Bergen sett fra oven* (2011) 
** *Nesøya sett fra oven* (2012) 
** *Lier sett fra oven* (2012) 
** *Voss sett ovanfrå* (2012) 
** *Elverum sett fra oven* (2012) 
** *Gjøvik sett fra oven* (2012) 
** *Lillehammer sett fra oven* (2012) 
** *Hamar sett fra oven* (2012) 
** *Groruddalen sett fra oven* (2013) 
** Tallinn linnulennult (2013) 
** *Gaustatoppen sett fra oven* (2014) 
** *Norsk kulturlandskap - sett fra oven* (2014) 
** *Jotunheimen sett fra oven* (2014) 
** *Jotunheimen seen from above* (2014) 
** Norske veikryss sett fra oven (2014) 
** Tallinn: vanalinn linnulennult (2014) 
** Tallinn: Old town seen from above (2014) 
** Oslo. Byen fra skyen (2022) 

## Välislingid
* www.mapaid.com
* https://opensea.io/Lasse_Tur

**Eesti meedia:**
* Norralane pildistas Tallinnat otse õhust ja üllitab raamatu Eesti Päevaleht, 22. mai 2013
Hendersoni maakond (Texas)

**Hendersoni maakond** (*Henderson County*) on maakond USA-s Texase osariigis.
Maakonna halduskeskus on Athens.

Maakonna pindala on 2458 km², millest 194 km² moodustab veepindala.

Elanike arv oli 2010. aasta rahvaloenduse järgi 78 532. 2000. aastal oli elanikke 73 227.

## Naabermaakonnad
* Kaufmani maakond (põhjas)
* Van Zandti maakond (põhjas)
* Smithi maakond (idas)
* Cherokee maakond (kagus)
* Andersoni maakond (lõunas)
* Freestone'i maakond (edelas)
* Navarro maakond (läänes)
* Ellise maakond (loodes)

## Ajalugu
Hendersoni maakond moodustati 1846. aastal Houstoni ja Nacogdochesi maakonna osadest. Maakond on saanud nime Texase osariigi esimese kuberneri James Pinckney Hendersoni järgi.

## Viited

## Välislingid

* Hendersoni maakonna koduleht (*inglise keeles*)
Hendersoni maakond

**Hendersoni maakond** on maakond mitmes Ameerika Ühendriikide osariigis:

* **[[Hendersoni maakond (Illinois)|Hendersoni maakond]]** Illinoisi osariigis
* **[[Hendersoni maakond (Kentucky)|Hendersoni maakond]]** Kentucky osariigis
* **[[Hendersoni maakond (Põhja-Carolina)|Hendersoni maakond]]** Põhja-Carolina osariigis
* **[[Hendersoni maakond (Tennessee)|Hendersoni maakond]]** Tennessee osariigis
* **[[Hendersoni maakond (Texas)|Hendersoni maakond]]** Texase osariigis
Hunti maakond

**Hunti maakond** (*Hunt County*) on maakond USA-s Texase osariigis.
Maakonna halduskeskus on Greenville.

Maakonna pindala on 2284 km², millest 106 km² moodustab veepindala.

Elanike arv oli 2010. aasta rahvaloenduse järgi 86 129. 2000. aastal oli elanikke 76 596.

## Naabermaakonnad
* Fannini maakond (põhjas)
* Delta maakond (kirdes)
* Hopkinsi maakond (idas)
* Rainsi maakond (kagus)
* Van Zandti maakond (lõunas)
* Kaufmani maakond (lõunas)
* Rockwalli maakond (edelas)
* Collini maakond (läänes)

## Ajalugu
Hunti maakond moodustati 1846. aastal Fannini ja Nacogdochesi maakonna osadest. Maakond on saanud nime esimese Texase Vabariigi ministri Memucan Hunt juuniori järgi.

## Viited

## Välislingid

* Hunti maakonna koduleht (*inglise keeles*)
Eelvitamiinid

**Eelvitamiinid** ehk **provitamiinid** on väga erineva struktuuriga orgaanilised biomolekulid, ka looduslike vitamiinide algvormid, mis muundatakse organismides toimivateks bioaktiivseteks vitamiinideks.

Kui toidus on piisavalt mingi vitamiini eelühendit ehk eelvitamiini, suudab organism seda vitamiini ise sünteesida. Eelvitamiinide hulka ei kuulu valgud, rasvad, süsivesikud, vesi, mineraalid, elektrolüüdid ja soolad.

Eelvitamiinid on erinevate organismide jaoks erinevad.

## A-vitamiini eelvitamiinid ([[triviaalnimetus]]ed)

Rohkem kui 600 karotenoidi on kristalliseeritud ja iseloomustatud.

* alfakaroteen (ehk α-karoteen)
* beetakaroteen (ehk β-karoteen)
* gammakaroteen γ-karoteen jpt karoteenid
* β-*Cryptoxanthin*
## D-vitamiini eelvitamiinid ([[triviaalnimetus]]ed)

* D2 eelvitamiin (*[[Ergosterin]]*) on D2 eelvitamiin (ergokaltsiferooli eelvitamiin)
*D3 eelvitamiin (7-dehüdrokolesterool) on D3 eelvitamiin ja tema süntees (sh fotosüntees) D3-vitamiiniks (kolekaltsiferooliks) toimub mitmete elundite rakkudes UV-B ultraviolettkiirguse toimel.

## B<sub>3</sub>-vitamiini eelvitamiin
*Niatsiini eelvitamiin on trüptofaan.

## Muud
*Lükopeeni (keemiline valem C40H56) ei peeta mõnede allikate kohaselt A-vitamiini eelvitamiiniks.

## Ajaloolist
*Terminit "provitamin" kasutas esimesena Harris.
*1930 – tõestas Moore, et beetakaroteen ehk eelvitamiin *[[in vivo]]* söödetuna rottidele muundatakse organismides A-vitamiiniks.
*1930. aastatel formuleeris Šveitsi keemik Paul Karrer esimesena A-vitamiini eelvitamiini – beetakaroteeni – valemi, pakkus välja karoteenide keemilise struktuuri ning lisas, et osa karotenoide muudetakse organismide sees A-vitamiiniks.

## Viited

## Välislingid
*IUPAC Commission on the Nomenclature of Organic Chemistry ja IUPAC—IUB Commission on Biochemical Nomenclature, *[http://www.iupac.org/publications/pac/1975/pdf/4103x0405.pdf NOMENCLATURE OF CAROTENOIDS*], RULES APPROVED 1974, Veebiversioon (vaadatud 01.08.2013) (inglise keeles)
Johnsoni maakond (Texas)

**Johnsoni maakond** (*Johnson County*) on maakond USA-s Texase osariigis.
Maakonna halduskeskus on Cleburne.

Maakonna pindala on 1901 km², millest 13 km² moodustab veepindala.

Elanike arv oli 2010. aasta rahvaloenduse järgi 150 934. 2000. aastal oli elanikke 126 811.

## Naabermaakonnad
* Tarranti maakond (põhjas)
* Ellise maakond (idas)
* Hilli maakond (lõunas)
* Bosque maakond (edelas)
* Somervelli maakond (edelas)
* Hoodi maakond (läänes)
* Parkeri maakond (loodes)
* Dallase maakond (kirdes)

## Ajalugu
Johnsoni maakond moodustati 1854. aastal Ellise, Hilli ja Navarro maakonna osadest. Maakond on saanud nime Texase korravalvuri Middleton Johnsoni järgi.

## Viited

## Välislingid

* Johnsoni maakonna koduleht (*inglise keeles*)
Kaufmani maakond

**Kaufmani maakond** (*Kaufman County*) on maakond USA-s Texase osariigis.
Maakonna halduskeskus on Kaufman.

Maakonna pindala on 2090 km², millest 54 km² moodustab veepindala.

Elanike arv oli 2010. aasta rahvaloenduse järgi 103 350. Aastal 2000 oli seal 71 313 elanikku.

## Naabermaakonnad
* Hunti maakond (põhjas)
* Van Zandti maakond (idas)
* Hendersoni maakond (lõunas)
* Ellise maakond (edelas)
* Dallase maakond (läänes)
* Rockwalli maakond (loodes)

## Ajalugu
Kaufmani maakond moodustati 1848. aasta veebruaris Hendersoni maakonna osast. Maakond on nime saanud diplomaat David S. Kaufmani järgi.

## Viited

## Välislingid

* Kaufmani maakonna koduleht (*inglise keeles*)
Parkeri maakond

**Parkeri maakond** (*Parker County*) on maakond USA-s Texase osariigis.
Maakonna halduskeskus on Weatherford.

Maakonna pindala on 2357 km², millest 18 km² moodustab veepindala.

Elanike arv oli 2010. aasta rahvaloenduse järgi 116 927. Aastal 2000 oli seal 88 495 elanikku.

## Naabermaakonnad
* Wise'i maakond (põhjas)
* Tarranti maakond (idas)
* Johnsoni maakond (kagus)
* Hoodi maakond (lõunas)
* Palo Pinto maakond (läänes)
* Jacki maakond (loodes)

## Ajalugu
Parkeri maakond moodustati 1855. aastal Bosque ja Navarro maakonna osadest. Maakond on nime saanud Isaac Parkeri järgi.

## Viited

## Välislingid

* Parkeri maakonna koduleht (*inglise keeles*)
Rockwalli maakond

**Rockwalli maakond** (*Rockwall County*) on maakond USA-s Texase osariigis.
Maakonna halduskeskus on Rockwall.

Maakonna pindala on 386 km², millest 52 km² moodustab veepindala.

Elanike arv oli 2010. aasta rahvaloenduse järgi 78 337. Aastal 2000 oli seal 43 080 elanikku.

## Naabermaakonnad
* Collini maakond (põhjas)
* Hunti maakond (idas)
* Kaufmani maakond (lõunas)
* Dallase maakond (läänes)

## Ajalugu
Rockwalli maakond moodustati 1873. aastal Kaufmani maakonna osast. Maakond on nime saanud Rockwalli linna järgi.

## Viited

## Välislingid

* Rockwalli maakonna koduleht (*inglise keeles*)
Chad Le Clos

**Chad Le Clos** (täisnimega **Chad Guy Bertrand Le Clos**; sündinud 12. aprillil 1992 Durbanis) on Lõuna-Aafrika Vabariigi ujuja; olümpiavõitja ja mitmekordne maailmameister.

Tema lemmikstiil on liblikujumine.

## Elulugu

Chad Le Clos lõpetas 2010. aastal Durbanis Westwille'i poistekooli. Ujumisvõistlustel hakkas regulaarselt osalema kümneaastaselt.

Esimesed silmapaistvad tulemused rahvusvahelisel tasandil saavutas ta 2010. aastal Singapuris peetud noorte suveolümpiamängudel ja samal aastal New Delhis toimunud Rahvaste Ühenduse mängudel.

Londoni 2012. aasta suveolümpiamängudel võitis ta 200 m liblikujumises mitmekordset olümpiavõitjat ja maailmameistrit Michael Phelpsi.

Esimesi kordi tuli Le Clos maailmameistriks 2012. aastal ujumise lühiraja maailmameistrivõistlustel İstanbulis ja 2013. aastal ujumise maailmameistrivõistlustel Barcelonas, vastavalt 100 m ja 200 m liblikujumises.

2014. aasta Rahvaste Ühenduse mängudel Glasgow's võitis Le Clos seitse medalit (kaks kulda, ühe hõbeda ja neli pronksi).

2015. aasta Kaasani maailmameistrivõistlustel võitis ta 100 m liblikujumises ajaga 50,56 kuldmedali ja 200 meetri liblikujumises ajaga 1.53,68 hõbemedali.

2016. aasta suveolümpiamänge Rio de Janeiros alustas ta 8. augustil hõbemedalivõiduga 200 meetri vabaujumises. Teise hõbeda võitis ta 100 meetri liblikujumises.

2018. aasta Rahvaste Ühenduse mängudel Gold Coastis võitis Le Clos viis medalit (kolm kulda, ühe hõbeda ja ühe pronksi).

2020. aasta suveolümpiamängude avatseremoonial Tokyos oli koos Phumelela Mbandega Lõuna-Aafrika Vabariigi lipukandja.

Aastatel 2011, 2013, 2014 ja 2017 on ta võitnud ujumise maailma karika.

Talle on kuulunud 100 meetri ja 200 meetri liblikujumise lühiraja maailmailmarekordid.

Aastatel 2012–2016 on ajakiri Swimming World valinud ta Aafrika aasta ujujaks. 2014. aastal valis FINA ta aasta meesujujaks.

27. aprillil 2013 andis Lõuna-Aafrika Vabariigi president talle sportlike saavutuste eest Ikhamanga ordeni.

Ujuja on ka tema noorem vend Jordan Le Clos.

## Isiklikud rekordid
Seisuga 11. aprill 2018
;Pikal rajal

;Lühirajal

## Viited

## Välislingid

* Koduleht
*Ametlik leht Facebookis
*Chad Le Clos ametlik leht Twitteris
* Chad Le Clos FINA lehel
Padaoru maastikukaitseala

**Padaoru maastikukaitseala** asub Lääne-Viru maakonnas Viru-Nigula vallas Pada ja Samma külas.

Kaitseala esmaseks eesmärgiks on Pada jõe keskjooksu ning jõega külgnevate metsakoosluste ja elupaigatüüpide säilitamine.

Kaitsealal on ka Padaoru paisjärv.

Org võeti esmalt kaitse alla 1959. aastal ja siis oli kaitstavat pinda 37,0 ha. Detsembris 1978 moodustati 52,2 ha suurune **Padaoru kaitseala** ja 2005 loodi eelneva baasil 177,7 ha kattev **Padaoru maastikukaitseala**.

## Viited

## Välislingid
* Padaoru maastikukaitseala kaitse-eeskiri
Judith Schalansky

**Judith Schalansky** (sündinud 20. septembril 1980 Greifswaldis) on saksa kirjanik.

Ta on õppinud kunstiajalugu Berliini Vabas Ülikoolis ja kommunikatsioonidisaini Potsdami rakenduskõrgkoolis (Fachhochschule Potsdam).

Tema kirjanduslik debüüt, madruseromaan "Blau steht dir nicht" ("Sinine ei sobi sulle") ilmus 2008. aastal. Raamatu "Atlas der ablegenen Inseln" ("Kõrvaliste saarte atlas") eest sai ta 2010. aastal raamatukunsti fondi esimese auhinna. 

Eesti keelde on tõlgitud tema romaan "Kaelkirjaku kael" (saksa keeles "Der Hals der Giraffe", 2012, eesti keeles ilmus kirjastuse Tänapäev sarjas "Punane raamat" Eve Sooneste tõlkes, 2013).

Judith Schalansky elab Berliinis ja tegutseb vabakutselise kirjanikuna.

## Välislingid

* Teose eestikeelne lühitutvustus
Gennobaudes (3. sajand)

**Gennobaudes** oli 3. sajandil frangi väejuht. 

Ründas 3. sajandi lõpus Rooma keisririigi Germania II provintsi, kuid oli sunnitud Rooma keiser Maximianusega 286. aastal rahu sõlmima. Sellega vabastasid frangid rünnakute ajal võetud vangid.

## Viited
Limitanei

***Limitanei*** olid Vana-Rooma armee üksused, mis paiknesid riigi piiride ääres, sellal kui mobiilne väliarmee (comitatenses) paiknes sisemaal strateegiliselt tähtsates punktides.
Kristjan Torop

**Kristjan Torop** (5. märts 1934 – 28. november 1994) oli eesti lavastaja, rahvatantsupedagoog ja folklorist. 

Aastal 1969 asutas ta folklooriansambli Leigarid, mida juhtis aastani 1990. Samuti on ta juhtinud rahvatantsuansamblit Tarbatu.

## Tunnustus
* 1988 Eesti NSV teeneline kunstitegelane
* 1992 Jakob Hurda rahvuskultuuri auhind
* 1995 Eesti Kultuurkapitali rahvakultuuri aastapreemia (postuumselt) (rahvatantsualane tegevus ja raamatu "Kontratantsud" koostamine)

## Viited
Söödalisandid

**Söödalisandid** ehk **söödapreparaadid** on söötade rühm, mis leiavad kasutust loomakasvatuses ning koduses loomapidamises aga ka lemmikloomade söötmisel. Söödalisandid võivad olla nii taimsed, loomsed, mikroobsed või saadused ja/või nende kombinatsioonid. 
Söödalisandid peavad olema ohutud inimese ja loomade tervisele ja keskkonnale ning vastama kasutusotstarbele. Söödalisandid ei tohi sisaldada lubatust suuremas koguses soovimatuid aineid.

Söödalisanditena kasutatakse ka sünteetilisi vitamiinipreparaate: 

*retinooli (retinoolatsetaadina ja retinoolpalmitaadina
*tiamiini
*riboflaviini
*kaltsiumpantotenaati
*koliinkloriidi
*nikotiinhapet ja nikotiinhappeamiidi
*püridoksiini
*foolhapet
*tsüanokobalamiini
*ergokaltsiferooli
*kolekaltsiferooli 
*α-tokoferoolatsetaadina 
*füllokinooni 
*menadiooni 
*lisaks veel karoteeni söödapreparaate jpm. Lisandeid lisatakse söödale nii vitamiinipreparaatide, kuivpreparaatide kui ka õlilahustena. 

## Viited

## Välislingid
*Eesti Maaülikool, 2010, *Põllumajandusloomade söötmisel kasutatavad söödad ja nende toiteväärtus*, Söötmisõpetus, Õppejõud: Silvi Tölp, Tehniline teostus: Irje Leontjeva
Heino Veldi

**Heino Veldi** (sündinud 26. juunil 1936 Taevere vallas) on Eesti NSV põllumajandus- ja tööstusjuht ning riigitegelane.

Ta lõpetas aastal 1955 Suure-Jaani Keskkooli ja aastal 1960 Eesti Põllumajanduse Akadeemia insener-mehaanikuna.

Ta töötas aastatel 1962–1966 Paide rajooni Põllumajandusvalitsuses peainsenerina; aastatel 1966–1979 töötas ta Eesti NSV Põllumajandusministeeriumis valitsuse juhataja ja ministri asetäitjana; aastatel 1979–1981 töötas ta Eesti NSV Põllumajandustehnika komitee esimehena. Aastatel 1981–1983 oli ta Eesti NSV Ministrite Nõukogu esimehe asetäitja, aastatel 1983–1988 Eesti NSV Ministrite Nõukogu esimehe esimene asetäitja, olles aastatel 1985–1988 veel Eesti NSV Agrotööstuskomitee esimees. Aastatel 1989–1992 oli ta NSV Liidu Välisministeeriumi Taani saatkonna põllumajandusnõunik. Aastatel 1992–1994 oli ta Eesti Vabariigi Põllumajandusministri nõunik. Aastatel 1994–2000 oli ta "AS Kuusalu Tehas" peadirektor.

Ta oli NSV Liidu Ülemnõukogu XI koosseisu saadik ja Eesti NSV Ülemnõukogu X koosseisu saadik.

Tema hobiks on jahindus.

## Tunnustus
* orden Austuse märk
* Tööpunalipu orden
* Nõukogude Eesti preemia kivikoristustehnoloogia väljatöötamise eest põllumajanduses

## Kirjandus
* Eesti majanduse biograafiline leksikon 1951–2000. AS Kirjastus Ilo, 2003
Mäetagused

**Mäetagused** on eestikeelne eelretsenseeritav teadusajakiri ja kultuuriajakiri, mis avaldab akadeemilisi originaaluurimusi folkloristikast, võrdlevast usundiuurimisest, kultuuriantropoloogiast ja nendega seotud valdkondadest.

Ajakiri ilmub aastast 1996 nii trükisena kui veebis ja kasutab aastast 1997 mitmesuguseid meedialisasid. Tegemist on ühega kahest esimesest Eestis ilmuma hakanud avatud täistekste avaldava teadusajakirjaga. Lisaks teadusartiklitele avaldatakse erialaste teadussündmuste ja väljaannete ülevaateid. Aastas ilmub 3–4 numbrit, ajakirjal on rahvusvaheline kolleegium ja see on lülitatud olulistesse rahvusvahelistesse andmebaasidesse.

Ajakirja toimetajad on Mare Kõiva ja Andres Kuperjanov, tegevtoimetaja Asta Niinemets, uudiste toimetaja Piret Voolaid.

## Viited

## Välislingid
* Ajakirja koduleht
Jakob Hurda nimeline Põlva Rahvahariduse Selts

**Jakob Hurda nimeline Põlva Rahvahariduse Selts** (lühemalt: *Jakob Hurda Selts*) on 1995. aastal Põlvas asutatud selts. Selts annab välja Jakob Hurda rahvuskultuuri auhinda.

Põhikirja järgi on seltsi eesmärkide seas muu hulgas "rahvuskultuuri (koorilaul, rahvatants, rahva- ja  puhkpillimuusika, näitemäng, käsitöö jne.) traditsioonide hoidmine ja edasiarendamine".

## Viited

## Välislingid
* Seltsi koduleht (vaadatud 26.07.2013)
Kreutzwaldi mälestusmedal

**Kreutzwaldi mälestusmedal** (ka: *Lauluisa mälestusmedal*) on auhind, mida Kreutzwaldi Memoriaalmuuseum annab välja isikutele, kes on märkimisväärselt edendanud Kreutzwaldi Memoriaalmuuseumi või selle filiaale.

Medalit antakse välja iga aasta detsembrikuus.

2021. aastal said medali Urmas Kalla "Kalevipoja" tõlkimise eest võru keelde ja Toomas Kuusing mainitud väljaande illustreerimise eest.

## Viited

## Välislingid
* Mälestusmedali statuut (vaadatud 26.07.2013)
Summiti maakond (Utah)

**Summiti maakond** (*Summit County*) on maakond USA-s Utah' osariigis.

Maakonna halduskeskus on Coalville ja suurim linn Park City.

Maakonna pindala on 4874 km², millest 28 km² moodustab veepindala.

Elanike arv oli 2010. aasta rahvaloenduse järgi 36 324. Aastal 2000 oli elanike arv 29 736.

## Naabermaakonnad
* Richi maakond (põhjas)
* Morgani maakond (loodes)
* Salt Lake'i maakond (läänes)
* Wasatchi maakond (lõunas)
* Duchesne'i maakond (lõunas)
* Daggetti maakond (idas)
* Sweetwateri maakond (kirdes)
* Uinta maakond (põhjas)

## Ajalugu
Summiti maakond moodustati 1854. aastal. Maakond on saanud nime mägede järgi, kuna maakonnas asub 39 kõrgemat Utah' mäge.

## Kaitsealad
* Ashley metsakaitseala (osa)
* Wasatchi metsakaitseala (osa)

## Viited

## Välislingid
Juabi maakond

**Juabi maakond** (*Juab County*) on maakond USA-s Utah' osariigis.

Maakonna halduskeskus on Nephi.

Maakonna pindala on 8822 km², millest 38 km² moodustab veepindala.

Elanike arv oli 2010. aasta rahvaloenduse järgi 10 246. Aastal 2000 oli elanike arv 8238.

## Naabermaakonnad
* Tooele maakond (põhjas)
* Utah' maakond (põhjas)
* Millardi maakond (lõunas)
* Sanpete'i maakond (idas)
* White Pine'i maakond (läänes)

## Ajalugu
Juabi maakond moodustati 1852. aastal. Maakond on saanud nime indiaanlaste sõna *juab* ('org') järgi.

## Kaitsealad
* Fish Springs National Wildlife Refuge
* Fishlake'i metsakaitseala (osa)
* Uinta-Wasatch-Cache'i metsakaitseala (osa)
* Yuba Lake State Park

## Viited

## Välislingid

* Utah' maakonna koduleht (*inglise keeles*)
Progress (mootorpaat)

**Progress** *(Прогресс)* on Nõukogude Liidus toodetud alumiiniumkerega mootorpaatide seeria. On siiani laialdaselt kasutusel.

## Üldiseloomustus
Paat projekteeriti 1966 ja neid valmistati Kuibõševi lennukitehases alates 1960. aastate lõpust. Oli Nõukogude Liidus laialdaselt kasutusel kalapüügiks, lõbusõitudeks ja ametifunktsioonideks. 1975. aastal maksis Progress-4 800 rubla. Müügil on neid sageli ka tänapäeval. Kere hind ilma päramootorita on sõltuvalt seisukorrast ja dokumentide olemasolust vahemikus 500–2500 EUR.

Lihtsa ja robustse üldehitusega Progress on sobiv sõitmiseks siseveekogudel ja merel maksimaalselt 3 km kauguseni kaldast. Lubatav laine kõrgus on 0,75 m. Siledal veel kiireks sõiduks on paat väga hea, kuid tugevas lainetuses kipub peksma ja alumiiniumplaatide vahelt immitsema sisse vett.

## Ehitus
Progressi glisseeriv kere on needitud duralumiiniumist, paksusega 2 mm põhja all ning 1,5 mm parrastel ja tekil. Paadi külgedele on võimalik kinnitada veorattad ning ninasse veoais pukseerimiseks lühikestele vahemaadele kiirusel kuni 40 km/h. Kere koosneb 4 sektsioonist. 

Vööriotsas on väike hermeetiline uppumatuse tagamise õhukindel sektsioon, mille taga pagasiruum ehk vöörpiik tekiluugiga. Varustuses on aerud, millega on võimalik sõuda, istudes avatud luugi serval. 

Põhiosa moodustab keskel asuv 1,3 x 2,5 m kokpit, milles on istmed ja esiosas tuuleklaasi taga juhtimisagregaadid, sh rool. Võib olla ka väike laud. 

Ahtris on mootorisektsioon päramootorile. Esmaversioonil oli mootorisektsiooni võimalik hoiustada-lukustada seisu ajal eemaldatud päramootor (Vihr), võttes samast eest ära kütusepaagid. Hilisematel mudelitel on võimalus asendatud sektsiooni veest isetühjeneva omadusega.  

Üldjuhul kuulub varustusse presentkate koos raamiga. Originaalpresendi omadusi loetakse viletsaks. Uuemal mudelil on tagaosa kajutiks kinni ehitatud, kuid 30 kg katteosa on eemaldatav. 
### Modifikatsioonid
Seeria koosnes järgmistest mudelitest:
* **Progress-2** – esimene seeriaversioon; mootorisektsioonis saab hoiustada päramootorit (päramootor Vihr).
** **Progress-2M** – muudetud vööriosa ja mootorisektsiooni ehitust; õhukindla ruumi luuk on vöörpiigis.
*** **Progress-3** (3M) – vööriteki servadesse ja parrastele paigaldatud käsipuud-reelingud.
* **Progress-4** – parandatud kere sõiduomadusi ja uppumatust, ilma käsipuudeta, võimalik paigaldada 2 päramootorit.
** **Progress-4L** – kajuti ja demonteeritava kajutikatusega.

## Progress-2 tehnilised andmed
* Pikkus – 4,65 m
* Laius – 1,75 m
* Parda kõrgus – 0,75 m
* Süvis – 0,25+ m (5 inimesega, mootorijalata)
* Korpuse tühimass – 180 kg
* Paadi tühimass – 223 kg
* Kandevõime – 400 kg / 4 inimest
* Lubatav maksimaalne mass – 700 kg
* Ettenähtud päramootor – 25–30 hj

## Kultuur
Mootorpaat Progress oli kasutusel muuhulgas perefilmis Supilinna salaselts.

## Välislingid
* Motorka.org (vene k) – http://motorka.org/m_lodki/395-motolodki-progress-2-i-progress-4.html
Jäneda Kalijärv

**Kalijärv** (ka **Jäneda Kalijärv**; **Kallijärv**) on järv Lääne-Virumaal Tapa vallas Jäneda külas. 

Järve pindala on 4,1 ha, keskmine sügavus 4,9 m, suurim sügavus 9 m. Järve kirde- ja idakallas on kõrge ja metsane vallseljak, mujal on kaldad madalad. Põhjakaldale on rajatud supluskoht. Lõunast voolab järve külmaveeline kraav, väljavool on põhjaotsast Jänijõkke. Järve taimestik on vähene. 

Kaladest esinevad järves särg, ahven ja haug.

## Vaata ka
*Eesti järvede loend

## Välislingid
*Jäneda Kalijärv Keskkonnaregistris
*Kalijärvest eestigiidi.ee lehel
Paul Elliman

**Paul Elliman** (sündinud 1961 Suurbritannias) on Londonis elav kunstnik ja disainer.

Tema loomingus on kombineeritud huvi tüpograafia ja inimhääle vastu.
San Juani maakond (Utah)

**San Juani maakond** (*San Juan County*) on maakond USA-s Utah' osariigi kaguosas. Maakonna halduskeskus on Monticello ja suurim linn Blanding.

Maakonna pindala on 20 547 km&sup2;, millest 292 km&sup2; moodustab veepindala.

Elanike arv oli 2010. aasta rahvaloenduse järgi 14 746. Aastal 2000 oli elanike arv 14 413.

Maakonna pindala on 20 550 km². Veepindala on 290 km². San Juani maakond pindalalt osariigi suurim. Maakond asub osariigi kirdenurgas ning piirneb lõunas Arizona ja idas Colorado osariigiga. Maakonna kagunurgas asub punkt nimega Neli Nurka, kus kohtuvad Utah', Arizona, Colorado ja New Mexico osariigi piirid. Maakonna kõrgeim mägi on La Sali mägedes asuv Mount Peale (3879 m). Maakonna lääne- ja lõunapiiril asuvad Colorado ja San Juani jõe uuristatud sügavad kuristikud. San Juani maakonna alale jääb suur osa Canyonlandsi rahvuspargist. Maakonna lõunaosas Arizona piiril asub Monument Valley. Edelaosas piirneb maakond Powelli järvega.

Elanike arv on 2020. aasta rahvaloenduse kohaselt 14 518. 2010. aastal oli elanikke 14 746 ja 2000. aastal. Rahvastikutihedus on 0,71 in/km². Maakonnas asub mitu navaho-indiaanlaste asulat ning osa navahode ja jutide indiaanireservaatidest.

## Naabermaakonnad
* Grandi maakond (põhjas)
* Mesa maakond, Colorado (kirdes)
* Montrose'i maakond, Colorado (kirdes)
* San Migueli maakond, Colorado (idas)
* Dolorese maakond, Colorado (idas)
* Montezuma maakond, Colorado (idas)
* San Juani maakond, New Mexico (kagus)
* Apache'i maakond, Arizona (lõunas)
* Navajo maakond, Arizona (lõunas)
* Coconino maakond, Arizona (edelas)
* Kane'i maakond (läänes)
* Garfieldi maakond (läänes)
* Wayne'i maakond (läänes)
* Emery maakond (loodes)
San Juani maakonnal on USA maakondadest enim naabermaakondi – kokku 14.

## Ajalugu
San Juani maakond moodustati 17. veebruaril 1880 Ironi, Kane'i ja Piute maakonna osadest. Maakond on saanud nime San Juani jõe järgi, mis omakorda sai nime apostel Johannese hispaaniakeelse nime järgi. Alates 1895. aastast on maakonna halduskeskus olnud Monticello.

## Kaitsealad

*Canyonlandsi rahvuspark (osa)
*Glen Canyon National Recreation Area (osa)
*Hovenweepi rahvusmonument (osa)
*Manti-La Sali metsakaitseala (osa)
*Natural Bridgesi rahvusmonument
*Rainbow Bridge'i rahvusmonument

USA Ajalooliste Paikade Riiklikku Registrisse (*National Register of Historic Places*) on kantud San Juani maakonnas 2022. aasta detsembri seisuga 39 objekti.

## Linnad
* Blanding (3394 elanikku 2020. aasta rahvaloenduse kohaselt)
* Bluff (247 elanikku)
* Monticello (1824 elanikku)

## Maanteed
*  U.S. Route 163 – maantee, mis viib läbi Monument Valley Arizonasse
*  U.S. Route 191 – ainus maantee, mis läbib osariiki lõunast–põhja
*  U.S. Route 491
*  Utah State Route 46
*  Utah State Route 95
*  Utah State Route 162
*  Utah State Route 261
*  Utah State Route 276

## Vaata ka
* Fry Canyon
* Home of Truth
* Mexican Hat
* Utah' monoliit


Navajotwinrocks.jpg|Navajo Twin Rocks
Inside Holeman Slot Canyon (7257553064).jpg|Holeman Slot Canyon
Mexican_Hat_Rock_northwest_face,_March_2019.jpg|Mexican Hat Rock


## Välislingid

* San Juani maakonna koduleht (*inglise keeles*)
Dura-Europos

**Dura-Europos** (kreeka keeles Δοῦρα Εὐρωπός) (**Dura-Europus**) oli hellenistlik Vana-Rooma piirilinn Eufrati jõe lähedal. See asub tänapäeva Süürias Salhiyé küla lähedal. 

## Rooma periood
Roomlased vallutasid linna u 200. aasta paiku ja rajasid sinna piiritugipunkti. Linna põhjapoolne osa ümbritseti müüriga ning muudeti roomlaste "roheliseks tsooniks", kus paiknesid barakid, garnisoniülema peakorter, saun, amfiteater ja 60 toaga palee. Säilinud teenistusgraafikud näitavad, et Durale allus veel seitse tugipunkti, millest üks oli mehitatud kolme sõduriga. Langes 256–257 Pärsia vägede kätte ja jäeti pärast seda maha. Arheoloogid on leidnud tõendeid selle kohta, et pärslased kasutasid linna vallutamisel roomlaste vastu keemiarelva.

## Viited